योग ग्राम

योग ग्राम का उद्घाटन उत्तराखंड के मुख्यमंत्री श्री बी.सी.खंडूरी द्वारा 8 जून 2008 को किया गया था। योग ग्राम हरिद्वार में स्थित है और एक ऐसा गाँव है जहाँ शुद्ध प्राकृतिक माहौल है। यहाँ नशामुक्त समाज है और जैविक खेती होती है जो सौ प्रतिशत विष-मुक्त है।

योग ग्राम की संकल्पना योग गुरु बाबा रामदेव और उनके सहयोगी आचार्या बालकृष्ण की है।

विशेषताएँ
योग ग्राम को आदर्श ग्राम की संज्ञा दी गयी है जहां निम्न सुविधाएं उपलब्ध हैं। 

यहाँ प्राकृतिक चिकित्सा उपलब्ध है।
योग ग्राम में साधक योग, ध्यान, पंचकर्म एवं षड्कर्म का लाभ लेने आते हैं। 
देश-विदेश से लोग यहाँ योग प्राणायाम करने और प्रकृतिक चिकित्सा कराने आते हैं।
योग ग्राम में गौशाला का निर्माण भी कराया गया है।
डौंडीलोहारा ग्राम व फरदडीह ग्राम को पतंजलि योग पीठ हरिद्वार के आदर्श ग्राम निर्माण योजना में शामिल किया गया है। यहाँ योग के माध्यम से गांव वालों को संगठित कर स्वदेशी से स्वावलंबन योजना के तहत विभिन्न प्रकार के लघु उत्पाद जैसे फिनायल, शैम्पू, वाशिंग पाउडर, मंजन, साबुन आदि का उत्पादन कर स्वरोजगार सृजन किया जा रहा है।

योग ग्राम का विस्तार
हरिद्वार के बाद बाबा रामदेव ने योग ग्राम का विस्तार करने का काम शुरू कर दिया है। इस काम की शुरूआत सबस्र पहले तिरुपति से की जाएगी। जल्द ही तिरुपति में एक आयुर्वेदिक और योग ग्राम बनाने की योजना है। इस दिशा में आयुष मंत्रालय की मदद से तिरुपति मंदिर के नजदीक नैचुरोपैथी सेंटर और गोशाला का निर्माण करने की योजना है। 
 योगग्राम में उपचार कराने वालों की मांग बढ़ रही है। इसी को ध्यान में रखते हुए योगग्राम में नए ट्रीटमेंट सेक्शन, प्राकृतिक उपचार विभाग, महिला उपचार विभाग निर्माण किया गया है। इस नए सेक्शन के तहत अब योगग्राम में 600 लोग एक साथ उपचार करा सकेंगे।

इन्हे भी देखें
शुरआत में सिखने के कुछ योग आसन 
पतंजलि योगपीठ ट्रस्ट

पतंजलि फूड एवं हर्बल पार्क

योग

रामदेव

बालकृष्ण

सन्दर्भ 

हरिद्वार
बाबा रामदेव